Robert F. Kennedy jr.

Robert Francis Kennedy jr. (født 1954) er en amerikansk advokat, politiker og aktivist som siden februar 2025 er helse- og omsorgsminister i Donald Trumps andre regjering. 

Han er sønn av tidligere justisminister Robert F. Kennedy og nevø av tidligere president John F. Kennedy og avdøde senator Edward Kennedy.

Kennedy er styreleder i Waterkeeper Alliance, en ideell grasrotorganisasjon som kjemper for å beskytte og forbedre vanntilgang over hele verden. Han har skrevet tre politiske bøker og to barnebøker.

Kennedy lider av spasmodisk dysfoni, hvilket påvirker stemmen hans.

 Vaksinemotstand 

Kennedy mener, i strid med vitenskapelig konsensus, at kvikksølvforbindelsen thimerosal i vaksiner utgjør alvorlig helsefare. I 2005 skrev han en artikkel i magasinet Rolling Stone der han hevdet en statlig konspirasjon om å dekke over forbindelsen mellom thiomersal og autisme. Etter at en rekke faktiske feil i artikkelen ble påpekt, ble den trukket tilbake i sin helhet i 2011. I januar 2017 opplyste Kennedy at han var blitt spurt av påtroppende president Donald Trump om å lede en kommisjon som skulle granske sikkerheten ved vaksiner.Trump utnevner vaksineskeptiker til å evaluere vaksiner  Agder Påstanden ble imidlertid tilbakevist av Trump-regjeringen.

I 2016 grunnla Kennedy organisasjonen World Mercury Project som han senere omdøpte til Children's Health Defense. Organisasjonen forfekter at alle former for vaksine er skadelig.

I 2021 rapporterte organisasjonen Center for Countering Digital Hate (CCDH) om at tolv personer sto for to tredjedeler av spredning av konspirasjonsteorier om vaksiner i sosiale medier. Kennedy var blant disse tolv som de kalte «disinformation dozen».

I 2025, mens en epidemi av fugleinfluensa rammet kyllinger, melkekyr og enkelte mennesker i USA, foreslo Kennedy at epidemien skulle få spre seg fritt, med håp om at dyrene skulle utvikle naturlig motstandsdyktighet.  En rekke fagfolk har advart mot denne strategien."Helseministeren i USA kan bli ansvarlig for en ny og verre pandemi", Preben Boysen– Professor i immunologi, og Espen Rimstad– Professor i virologi, i en kronikk på NRK.no (1 April 2025)

Kennedy-familien har tatt offentlig avstand fra vaksinemotstanden til Robert F. Kennedy jr.

 Hjernesvulst eller orm i hjernen 
Etter hukommelsestap og omtåkethet i 2010 ble Kennedy undersøkt for mulig hjernesvulst.  En mørk flekk ble funnet på avbildninger.  Ifølge Kennedy tolket noen leger denne flekken som en svulst, mens en annen tolket den som at en orm hadde kommet inn i hjernen hans og spist en del av den før ormen døde.«R.F.K. Jr. Says Doctors Found a Dead Worm in His Brain» BBC (8. mai 2024)

 Presidentvalget 2024 
Han kunngjorde 9. oktober 2023 at han kom til å stille som uavhengig kandidat i konkurranse med de etablerte partiene. I en meningsmåling fra mai 2023 oppnådde han å bli støttet av opptil 20 % av demokratisk orienterte velgere, sammenlignet med Bidens 60 %. 23. august 2024 trakk han sitt kandidatur, og ga samtidig sin støtte til Donald Trumps kampanje.

Etter Trumps valgseier, ble Kennedy i november 2024 nominert av presidenten til posten som USAs helse- og omsorgsminister. Etter høringer i Kongressen ble Kennedy godkjent av Senatet 13. februar 2025 med 52 mot 48 stemmer. Republikaneren Mitch McConnell, som selv hadde overlevd Poliomyelitt, stemte som eneste republikaner imot å godkjenne Kennedy.

 Helseminister i Trumps andre regjeringsperiode 
I desember 2024, før Kennedy var blitt helseminister, underskrev 75 Nobelprisvinnere et brev til senatet som sa at Kennedy ville sette folkets helse i fare.  17000 leger i USA skrev et lignende brev der de mente han var ukvalifisert og en aktiv fare. 

Like etter at Kennedy var valgt inn undertegnet president Trump opprettelsen av en kommisjon "Make America Healthy Again", som fikk som mål å redusere kronisk sykdom i USA og å forebygge ikke bare behandle sykdom. 

Dagen etter sa Kennedy opp 5200 nyansatte og midlertidig ansatte helsearbeidere hos Centers for Disease Control and Prevention (CDC) og National Institutes of Health. 

I April 2025 sa Kennedy opp nesten alle ved "National Institute of Occupational Safety and Health" som jobber med sikkerhet på arbeidsplasser. 

I Juni 2025 sa Kennedy opp alle 17 i den uavhengige vaksine-komiteen hos CDC (ACIP) for å erstatte dem med nye. ACIP, som ble grunnlagt i 1964, anbefaler tiltak og nye vaksiner for å begrense og kontrollere sykdommer.

Kennedy fikk kritikk for sin håndtering av et utbrudd av meslinger i Texas og new Mexico i februar 2025 minst to døde. Kennedy la vekt på at tran, vitamin A og antibiotika kunne redusere antall dødsfall, mens flere leger mente meslinger kunne vært unngått dersom flere vaksinerte seg.

I september 2025 utstedte Kennedy sammen med Donald Trump en advarsel til leger i USA om ikke å anbefale bruk av smertestillende preparater med paracetamol til gravide kvinner på grunn av en påstått sammenheng med autisme. Medisinske eksperter har ikke funnet noen årsakssammenheng, og autisme er generelt ansett å være et resultat av komplekse nevrologiske faktorer.«Trump makes unproven link between autism and Tylenol» BBC (23. september 2025)

Bibliografi
 1978 – Judge Frank M. Johnson Jr.: A biography. Putnam. 
 1992 – The Billings Collection. John F. Kennedy Library: Boston
 1997 – The Riverkeepers: Two Activists Fight to Reclaim Our Environment as a Basic Human Right. Scribner: New York. . (Sammen med John Cronin)
 2004 – St. Francis of Assisi: A Life of Joy. Hyperion. 
 2005 – Crimes Against Nature: How George W. Bush and His Corporate Pals Are Plundering the Country and Highjacking Our Democracy. HarperCollins: New York. 
 2007 – Robert F. Kennedy Jr.'s American Heroes: The Story of Joshua Chamberlain and the American Civil War. Hyperion: New York. 
 2008 – Robert Smalls: The Boat Thief. Hyperion: New York. 
 2014 – Thimerosal: Let the Science Speak: The Evidence Supporting the Immediate Removal of Mercury–a Known Neurotoxin–from Vaccines. Skyhorse Publishing: New York. 
 2016 – Framed: Why Michael Skakel Spent Over a Decade in Prison For a Murder He Didn't Commit. Skyhorse Publishing: New York. 
 2017 – Horsemen of the Apocalypse: The Men Who Are Destroying Life on Earth And What it Means for Our Children. Scribner: New York. . (Sammen med Dick Russell)

 Referanser 

 Eksterne lenker 




Kategori:Advokater fra USA
Kategori:Forfattere fra USA
Kategori:Kennedy-familien
Kategori:Aktivister fra USA
Kategori:Vaksinemotstandere fra USA
kategori:Personer fra Washington, D.C.
Kategori:Kandidater til presidentvalget i USA 2024
Kategori:Donald Trumps andre regjering